— Побач з такімі прыярытэтамі, як якасць і даступнасць адукацыі, мы павінны паставіць такі важны складнік, як здароўе нашых дзяцей, — заявіла Наталля Іванаўна.— Фарміраванне ў нашых грамадзян з маленства здаровага ладу жыцця, выхаванне здаровай нацыі павінна стаць задачай не толькі сістэмы адукацыі, а ўвогуле ўсяго грамадства. Н.І.Качанава звярнула ўвагу на важнасць правядзення ўрокаў фізічнай культуры ў школе. На думку віцэ-прэм’ера, у пачатковай школе гэты прадмет павінен выкладаць толькі настаўнік фізічнай культуры, балазе, такіх спецыялістаў у нас хапае, іх выпускаюць 12 вышэйшых навучальных устаноў. Урок фізічнай культуры павінен быць праведзены з такой жа адказнасцю з боку настаўніка, як і ўрокі па іншых прадметах. Фізкультура ні ў якім разе не павінна быць другарадным заняткам, і патрабаванні да яе — адпаведнымі, заявіла Наталля Іванаўна.